text: # Siĕ-buŏ Gĭ-dók-gáu-dòng
  Siĕ-buŏ Gĭ-dók-gáu-dòng (施埔基督教堂), nguòng-lài miàng-cê hô̤ lā̤ Cĭng-hŏk-dòng (真學堂), sê Ĭng-guók Séng-gŭng-huôi (英國聖公會) gì Bău Ī-dèng (包爾騰) mŭk-sṳ̆ găk 1883 nièng gì sèng-âu diŏh Hók-ciŭ kī gì siŏh ciáh dâe̤ng-iéu gì gáu-dòng. Ciā gáu-dòng diŏh gĭng-dáng Chŏng-săng-kṳ̆ Hók-gióng Sṳ̆-huâng Dâi-hŏk biĕng-dău gì Hŏk-sĕng-gă̤.
  Siĕ-buŏ Gĭ-dók-gáu-dòng sê 2 cèng làu gì huòi-lòng-sék gióng-dé̤ṳk, biĕng-dău ô 5 duâi gióng-dé̤ṳk-gùng, ciéng-dê 14 mū lìng nék-giāng. Cŭ-uái nguòng-lài sê 19 sié-gī Ĭng-guók Séng-gŭng-huôi diŏh Hók-ciŭ gì cūng-buô. 1889 nièng, Ĭng-guók Séng-gŭng-huôi diŏh cŭ-uái kŭi-siék Cĭng-hŏk Cṳ̆-iêng (Sìng-hŏk-iêng), buòi-iōng Séng-gŭng-huôi gì mŭk-sṳ̆. 1906 nièng gă-diē Dṳ̆ng-huà Séng-gŭng-huôi Hók-gióng Gáu-kṳ̆. 1940 nièng, Cĭng-hŏk Hŏk-iêng gâe̤ng Ôi-lī-gŭng-huôi hăk có̤ Hók-gióng Hiĕk-huò Sìng-hŏk-iêng. 1950 nièng-dâi hăk gáu Nàng-gĭng Gĭng-lìng Sìng-hŏk-iêng diē-sié kó̤. 1966 nièng Ùng-gáik kăi-sṳ̄, gáu-dòng ké̤ṳk nè̤ng guŏng lâi. 1990 nièng tṳ̀ng-sĭng kŭi-muòng, gāi miàng hô̤ lā̤ Siĕ-buŏ-dòng. Gáu 1994 nièng gì sèng-âu ī-gĭng ô gĭ-dók-dù 600 nè̤ng.
  
title: Siĕ-buŏ Gĭ-dók-gáu-dòng
wikitext: {{Infobox religious building
  | name        = Siĕ-buŏ Gĭ-dók-gáu-dòng
  | native_name = 施埔基督教堂
  | native_name_lang = zh-Hans
  | image      = Shipu church.JPG
  | caption    = 
  | map_type   = 
  | map_caption = 
  | coordinates = {{coord|26|2|21.656|N|119|18|24.538|E|type:landmark_region:CN-35|format=dms|display=it}}
  | coordinates_footnotes = 
  | religious_affiliation =  [[Gĭ-dók-gáu]]
  | deity       = 
  | leadership  = 
  | festival    = <!-- or | festivals = -->
  | location    = [[Hók-gióng]] [[Hók-ciŭ]] [[Chŏng-săng-kṳ̆]]
  | country = {{flagcountry|China}}
  | consecration_year = 
  | website = <!--  {{URL|}}  -->
  | architect = 
  | architecture_type = 
  | architecture_style = 
  | founded_by = 
  | creator   = 
  | funded_by = 
  | general_contractor = 
  | established    = 1883 nièng 
  | groundbreaking = 
  | year_completed = 
  | construction_cost = 
  | date_demolished = <!-- or | date_destroyed = -->
  | footnotes = 
  }}
  '''Siĕ-buŏ Gĭ-dók-gáu-dòng''' (施埔基督教堂), nguòng-lài miàng-cê hô̤ lā̤ '''Cĭng-hŏk-dòng''' (真學堂), sê [[Ĭng-guók Séng-gŭng-huôi]] (英國聖公會) gì [[Bău Ī-dèng]] (包爾騰) mŭk-sṳ̆ găk 1883 nièng gì sèng-âu diŏh [[Hók-ciŭ]] kī gì siŏh ciáh dâe̤ng-iéu gì [[gáu-dòng]]. Ciā gáu-dòng diŏh gĭng-dáng [[Chŏng-săng-kṳ̆]] [[Hók-gióng Sṳ̆-huâng Dâi-hŏk]] biĕng-dău gì Hŏk-sĕng-gă̤.
  
  Siĕ-buŏ Gĭ-dók-gáu-dòng sê 2 cèng làu gì huòi-lòng-sék gióng-dé̤ṳk, biĕng-dău ô 5 duâi gióng-dé̤ṳk-gùng, ciéng-dê 14 mū lìng nék-giāng. Cŭ-uái nguòng-lài sê 19 sié-gī Ĭng-guók Séng-gŭng-huôi diŏh Hók-ciŭ gì cūng-buô. 1889 nièng, Ĭng-guók Séng-gŭng-huôi diŏh cŭ-uái kŭi-siék Cĭng-hŏk Cṳ̆-iêng (Sìng-hŏk-iêng), buòi-iōng Séng-gŭng-huôi gì mŭk-sṳ̆. 1906 nièng gă-diē Dṳ̆ng-huà Séng-gŭng-huôi Hók-gióng Gáu-kṳ̆. 1940 nièng, Cĭng-hŏk Hŏk-iêng gâe̤ng Ôi-lī-gŭng-huôi hăk có̤ Hók-gióng Hiĕk-huò Sìng-hŏk-iêng. 1950 nièng-dâi hăk gáu Nàng-gĭng Gĭng-lìng Sìng-hŏk-iêng diē-sié kó̤. 1966 nièng [[Ùng-gáik]] kăi-sṳ̄, gáu-dòng ké̤ṳk nè̤ng guŏng lâi. 1990 nièng tṳ̀ng-sĭng kŭi-muòng, gāi miàng hô̤ lā̤ Siĕ-buŏ-dòng. Gáu 1994 nièng gì sèng-âu ī-gĭng ô gĭ-dók-dù 600 nè̤ng.
  
  
  [[分類:Sĕk-ék]]
  [[分類:Gĭ-dók-gáu]]
  [[分類:Gáu-dòng]]